एडीसीपी परमिंदर सिंह भंडाल ने बताया कि उन्हें सूचना मिली थी कि लुधियाना से रविवार की रात अगवा हुआ 3 वर्षीय अंकुश पुत्र देव बहादुर निवासी टेक्सटाइल कालोनी थाना मोती नगर लुधियाना को जालंधर के गुरु नगर स्थित एक घर में रखा हुआ है। इसके बाद पुलिस टीम का गठन कर छापामारी की गई। पुलिस ने बच्चा बरामद कर लिया। भंडाल ने बताया कि बच्चे को लुधियाना स्थित उसके घर के बाहर से वीरभान पुत्र गंगा सिंह ने अगवा किया था और जालंधर में रहते अपने भाई दीपेंद्र निवासी गुरु नगर के घर रखा हुआ था। वीरभान ने भाई को यह कहा था कि यह उसका बेटा है।